|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 30.05.2025.

|  |
| --- |
|  |

**Спољнотрговинска робна размена, за април 2025.****Укупна спољнотрговинска робна размена Србије за период јануар-април 2025. године износи:**– **26525,1 милионa долара – раст од 9,0% у односу на исти период претходне године;**– **24845,0 милиона евра – раст од 10,6% у односу на исти период претходне године.****Извезено** је робе у вредности од **11559,0** **мил. долара**, што чини повећање од 6,6% у односу на исти период претходне године, а **увезено** је робе у вредности од **14966,1 мил. долара**, што је за 11,0% више него у истом периоду претходне године. **Извоз** робе, изражен у **еврима**, имао је вредност од **10831,5 милиона**, што чини повећање од 8,2% у поређењу са истим периодом претходне године. **Увоз** робе имао је вредност од **14013,5 милиона**, што представља повећање од 12,5% у односу на исти период прошле године. **Дефицит** износи **3407,1 мил. долара**, што чини **повећање од 28,9%** у односу на исти период претходне године. Изражен у еврима, дефицит износи **3182,0** милиона, што је **повећање од 30,3**% у поређењу са истим периодом претходне године.**Покривеност увоза извозом** је **77,2%** и мања је од покривености у истом периоду претходне године, када је износила 80,4%.Посматрано регионално, највеће учешће у извозу Србије имао је Регион Војводине (33,0%); следи Београдски регион (22,3%), Регион Јужне и Источне Србије (22,0%), Регион Шумадије и Западне Србије (20,9%), а око 1,8% извоза је неразврстано по територијама. Највеће учешће у увозу Србије имао је Београдски регион (44,9%); следе Регион Војводине (31,5%), Регион Шумадије и Западне Србије (12,8%), Регион Јужне и Источне Србије (8,7%), а око 2,1% увоза није разврстано по територијама. Не располаже се подацима за Регион Косово и Метохија. Извоз и увоз по регионима дат је **према седишту власника робе у моменту прихватања царинске декларације**. То значи да власници робе, по царинском закону, могу бити произвођачи, корисници, извозници или увозници робе. Ову чињеницу треба имати у виду приликом тумачења података по регионима. На пример, увоз нафте и гаса највећим делом се обухвата у Региону Војводине и Београдском региону, а то су енергенти за укупну територију Србије. У **структури извоза по намени производа** (принцип претежности) највише су заступљени производи за репродукцију, 63,5%(7342,5 мил. долара), следе роба за широку потрошњу, 24,7% (2852,8) и опрема, 11,8% (1363,6). Некласификована роба по намени износи 0,0% (0,2 мил. долара). У **структури увоза по намени производа** највише су заступљени производи за репродукцију, 53,6% (8025,2 мил. долара), следе роба за широку потрошњу, 21,3% (3182,7), и опрема, 11,2% (1678,2). Некласификована роба по намени износи 13,9% (2080,1 мил. долара).Спољнотрговинска робна размена била је највећа са земљама са којима Србија има потписане споразуме о слободној трговини. Земље чланице Европске уније чине 57,7% укупне размене. **Главни спољнотрговински партнери**,појединачно, били су:

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Немачка  | 1800.1 | 1686.1 | Кина  | 2094.3 | 1957.8 |
| Босна и Херцеговина  | 714.2 | 668.7 | Немачка  | 1699.6 | 1589.2 |
| Кина  | 710.0 | 666.4 | Италија  | 958.2 | 897.1 |
| Италија  | 647.1 | 605.5 | Мађарска  | 876.6 | 820.9 |
| Мађарска  | 556.9 | 521.1 | Турска | 700.7 | 655.6 |

Наш други по важности партнер јесу земље CEFTA, са којима имамо суфицит у размени од 853,1 мил. долара, који је резултат углавном извоза: електричне енергије, житарица и производа од њих, друмских возила, нафте и нафтних деривата и медицинских и фармацеутских производа. Извоз Србије износи 1671,6 а увоз 818,5 мил. долара за посматрани период. Покривеност увоза извозом је 204,2%. Изражено у **еврима**, извоз износи 1564,9а увоз 764,6 мил. евра (суфицит је 800,3 мил. евра, а покривеност увоза извозом 204,7%).Посматрано појединачно по земљама, већи суфицит у размени остварен је са земљама из блиског окружења: Црном Гором (извозе се електрична енергија и лекови за малопродају), а увозе се највише електрична енергија и сушено свињско месо), Северном Македонијом (извоз електричне енергије и електричних проводника, а увози се највише електрична енергија и катализатори на носачу) и Босном и Херцеговином (извозе се највише гасна уља и електрична енергија, а увози се електрична енергија и лигнит). Од осталих земаља истиче се и суфицит са Бугарском, Чешком, Словачком, Румунијом, Немачком, Шведском, Великом Британијом, Хрватском, Молдавијом. Највећи дефицит јавља се у трговини са Кином (због увоза телефона за мрежу станица и лаптопова). Следи дефицит са: Казахстаном, Мађарском, Италијом, Руском Федерацијом, Турском, Пољском, Холандијом, Швајцарском, Француском, Аустријом, Индијом, Белгијом, Словенијом, Грчком ...**Према одсецима Стандардне међународне трговинске класификације (СМТК)**, извоз првих пет одсека чини 33,8% укупног извоза. Увоз првих пет одсека чини 25,1% укупног увоза. Одсек *неразврстана роба*, у који се укључује и роба на царинском складишту и у слободној зони, има учешће у укупном увозу 14,2%.

|  |  |  |  |  |  |
| --- | --- | --- | --- | --- | --- |
| **Извоз** | мил. USD | мил. EUR | **Увоз** | мил. USD | мил. EUR |
|  |  |  |  |  |  |
| Електричне машине и апарати | 1311.3 | 1227.5 | Електричне машине и апарати | 916.5 | 857.3 |
| Обојени метали | 749.8 | 703.0 | Медицински и фармацеутски производи | 777.7 | 726.8 |
| Металне руде и отпаци метала | 630.1 | 593.6 | Нафта, нафтини деривати | 715.9 | 676.6 |
| Погонске машине и уређаји | 607.6 | 568.8 | Природни гас | 679.8 | 640.0 |
| Производи од каучука | 604.3 | 566.8 | Друмска возила | 662.5 | 619.7 |
|  |  |  |  |  |  |

У **априлу** 2025. годинеје извезено је робе у вредности од **3041,6 милиона долара**, што чини повећање од 4,5% у односу на исти месец претходне године. Увоз је износио **4184,0 милиона долара**,што је повећање од 16,7% у односу на исти месец претходне године.Изражено у еврима извезено је робе у вредности од **2724,4 милиона евра**, што чини повећање од 0,5% у односу на исти месец претходне године. Увоз је износио **3755,9 милиона евра**, што је повећање од 12,5% у односу на исти месец претходне године.Рачунато у доларима, десезонирани индекс април 2025 / март 2025. године показује раст извоза за 1,6% и раст увоза за 4,3%. Рачунато у еврима, десезонирани индекс април 2025 / март 2025. године показује пад извоза за 0,9% и раст увоза за 1,8%.Према Номенклатури статистике спољне трговине (**НССТ**) за месец ***април***:На листи првих 5 производа у **извозу**, прво место заузима извоз *сетова проводника за авионе, возила и бродове* (167 мил. долара)*;* друго место припада извозу *рафинисаног бакра* (133 мил. долара); на трећем месту је извоз *руде бакра и концентрата,* са 104 мил. долара*;* следиизвоз *електричне енергије,* са 76 мил. долара; последње место припада извозу *делова и приборa за моторна возила* са 71 мил. долара.Листа првих 5 производа у **увозу** показује да су *лекови за малопродају* (134 мил. долара) наш први увозни производ; други по значају је увоз *природног гаса* (132 мил. долара); на трећем месту листе је увоз *сирове нафте* (83 мил. долара); следи увоз *електричне енергије* (67 мил. долара); последње место заузима увоз *авиона, масе од 2 до 15 тона,* са 63 мил. долара. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).Подаци за извоз за 2024. и 2025. годину су ревидирани услед измена у обухвату које се односе на евидентирање промета у слободним зонама. |